RESOLUCIÓN do 30 de novembro de 2018, da Secretaría Xeral da Igualdade, pola que se aproban as relacións definitivas de entidades admitidas e excluídas para participar no procedemento de renovación das vogalías do Consello Galego das Mulleres e se inicia o proceso de votación.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/12/2018

O 3 de outubro de 2018 publicouse no
Diario Oficial de Galicia
a Orde do 19 de setembro de 2018 pola que se convocan as asociacións de mulleres e as federacións constituídas por estas para o procedemento de renovación das vogalías que lles corresponden no Consello Galego das Mulleres (DOG núm. 189, do 3 de outubro).
O 15 de novembro de 2018 publicouse na páxina web da Secretaría Xeral da Igualdade a resolución coa relación provisional de entidades admitidas e excluídas. De conformidade co previsto no artigo 13 da Orde do 19 de setembro de 2018, finalizado o prazo de reclamación contra a resolución provisional, e logo de analizar as reclamacións presentadas,
Aprobar a relación definitiva de entidades candidatas admitidas (anexo I), a relación definitiva de entidades votantes admitidas (anexo II) e a relación definitiva de entidades excluídas do procedemento, con indicación da causa da exclusión (anexo III).
Iniciar o proceso de votación regulado no artigo 14 da Orde do 19 de setembro de 2018, que se desenvolverá no prazo de dez (10) días hábiles contados a partir do día seguinte ao da publicación desta resolución no
Diario Oficial de Galicia
.
Durante eses 10 días hábiles, as entidades admitidas como votantes poderán emitir o seu voto a favor dun máximo de 15 das asociacións e federacións proclamadas como candidatas, cubrindo o anexo II da Orde do 19 de setembro de 2018 (documento de votación), e achegándoo a través da sede electrónica na carpeta do cidadán, na opción habilitada ao respecto dentro do procedemento correspondente (SI450A).
Cada asociación/federación que participe no proceso de votación deberá elixir, como mínimo 2, e, como máximo 3, das entidades que figuren no censo de candidatas en cada un dos bloques das categorías especiais. O resto das adhesións, ata completar o máximo de 15, distribuiranse entre as entidades que figuren no bloque xeral. Non se considerarán válidos para participar neste procedemento os votos emitidos que non cumpran con estes requisitos, sen prexuízo das demais causas de nulidade dos votos establecidas na convocatoria.
De conformidade co previsto na Lei 39/2015, do 1 de outubro, do procedemento administrativo común das administracións públicas, esta resolución pon fin á vía administrativa e contra ela as persoas interesadas poderán interpoñer recurso potestativo de reposición ante a persoa titular do órgano superior da Administración xeral da Xunta de Galicia competente en materia de igualdade, no prazo dun mes contado a partir do día seguinte ao da súa notificación. Se o acto non fose expreso, poderán interpoñer recurso de reposición en calquera momento a partir do día seguinte a aquel en que se produza o acto presunto. Alternativamente, as persoas interesadas poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta é expresa, ou de seis meses contados a partir do día seguinte a aquel en que se produza o acto presunto, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de novembro de 2018